
ΑΠΟΦΑΣΕΙΣ 

ΠΡΟΕΔΡΙΚΑ ΔΙΑΤΑΓΜΑΤΑ 

559. Διόρθωση του αριθ. 556/1989 Προεδρικού Διατάγματος. 

ΑΠΟΦΑΣΕΙΣ 

Ρυθμίσεις οφειλών από τραπεζικό δανεισμό. 

Ορισμός μελών και γραμματέων των Επιτροπών που προβλέπονται 
στην ΠΔ/ΤΕ 336/29.2.84, όπως ισχύει, για την άσκηση αρμο¬ 
διοτήτων σύμφωνα με τις διατάξεις του άρθρου 1 του Ν. 1266/ 
1982. 

Πληρωμή στο εξωτερικό προμήθειας επί εγγυητικών επιστολών σε 
συνάλλαγμα (θέμα 7). 

ΑΝΑΚΟΙΝΩΣΕΙΣ 

Ανακοίνωση για τη θέση σε ισχύ του Πρωτοκόλλου υπ’ αριθ. 8 στη 
Σύμβαση για την προάσπιση των δικαιωμάτων του ανθρώπου 
και των θεμελιωδών ελευθεριών. (Βιέννη, 19 Μαρτίου 1985). . 5 


ΠΡΟΕΔ ΡΙΚΑ ΔΙΑΤ ΑΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΑΡΙΘ. 559 (1) 

Διόρθωση του αριθ. 556/1989 Προεδρικού Διατάγματος. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 
Έχοντας υπόψη τις διατάξεις των άρθρων: 

α) 37 παρ. 1 και 81 του Συντάγματος. 

β) 14 και 22 του Ν. 1558/1985 «Κυβέρνηση και Κυβερνητικά Όρ¬ 
γανα», με πρόταση του Πρωθυπουργού, αποφασίζουμε: 

Διορθώνουμε ως εσφαλμένως καταχωρισθέντα στο υπ’ αριθμό 556 
Προεδρικό Διάταγμα (ΦΕΚ 233/Α'/12.10.1989) το επώνυμο του 
Υπουργού Εθνικής Οικονομίας και Υπουργού Τουρισμού (Γεωργίου 
Κοντογεώργη) από «Κοντογιώργης» στο ορθό «Κοντογεώργης» και το 
κύριο όνομα του Υπουργού Γεωργίας (Ιωάννη Λιάπη) από «Γεώργιος» 
στο ορθά «Ιωάννης». 

Στον Πρωθυπουργό αναθέτουμε τη δημοσίευση και εκτέλεση του πα¬ 
ρόντος Διατάγματος. 

Αθήνα, 17 Οκτωβρίου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΠΡΩΘΥΠΟΥΡΓΟΙ 

ΙΩΑΝΝΗΣ ΓΡΙΒΑΣ 


Πράξη Διοικητή αοι' 1620/5.10.89 

1 (Άρθρο 1 του Ν. 1266/82) 

Ρυθμίσεις οφειλών από τραπεζικό δανεισμό. 

ΤΡΑΠΕΖΑ ΤΗΣ ΕΛΛΑΔΟΣ 

2 Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 
Αφού έλαβε υπόψη: 

α) Το άρθρο 1 του Ν. 1266/82 «όργανα αμκήσεως της νομισματι¬ 
κής, πιστωτικής και συναλλαγματικής πολιτικής και άλλες διατάξεις», 
β) Την ΠΔ/ΤΕ 1270/1.4.1988, όπως ισχύει. 

γ) Τη σκοπιμότητα περαιτέρω διερεύνησης της δυνατότητας των πι¬ 
στωτικών ιδρυμάτων να καθορίζουν τους όρους και προϋποθέσεις ρύθμι¬ 
σης των απαιτήσεών τους από δάνεια, αφού συνεκτιμήσουν το ύψος των 
πιστωτικών κινδύνευν που αναλαμβάνουν, και 

δ) Τη σχετική επί του θέματος θετική εισήγηση της Επιτροπής Νομι¬ 
σματικών και Πιστωτικών Θεμάτων, αποφάσισε: 

1. Επιτρέπεται στα πιστωτικά ιδρύματα να ρυθμίζουν απαιτήσεις 
τους, ληξιπρόθεσμες ή μη, από τ.άσης φύσεως δάνεια σε δραχμές ή σε 
συνάλλαγμα και από καταπτώσεις εγγυητικών επιστολών. 

2. Επιτρέπεται στα πιστωτικά ιδρύματα να μετοχοποιούν τις απαιτή¬ 
σεις τους που αναφέρονται στην προηγούμενη παράγραφο. 

3. Οι ρυθμίσεις οφειλών πραγματοποιούνται υπό την προϋπόθεση ότι 
τα πιστωτικά ιδρύματα καθορίζουν αναγκαίους όρους και προϋποθέσεις, 
ώστε να περιορίζονται οι πιστωτικοί κίνδυνοι που αναλαμβάνουν και να 
διασφαλίζεται η ομαλή εξυπηρέτηση των ρυθμιζομένων οφειλών. 

4. Διευκρινίζονται τα εξής: 

α) Επιτρέπεται στις τράπεζες κατά την περίοδο μέχρι την εξόφληση 
των ρυθμιζομένων απαιτήσεών τους από δάνεια που χορηγήθηκαν με 
βάσει τις διατάξεις της απόφ. ΝΕ 197/78, όπως ισχύει, να αντλούν τα 
αναγκαία ποσά από το σχετικό Ειδικό Κεφάλαιο. 

β) Το επιτόκιο των ρυθμιζομένων απαιτήσεων δεν επιτρέπεται να εί¬ 
ναι χαμηλότερο από το καθοριζόμενο στην παρ. 1(β) της ΠΔ/ΤΕ 
1088/29.6.87. 

γ) Για δάνεια των οποίων το επιτόκιο επιδοτείται από το λογαριασμό 
του Ν. 128/75 ή άλλους κρατικούς πόρους, οι ρυθμίσεις δεν συνεπάγο¬ 
νται αύξηση του συνολικού ποσού και της χρονικής κλιμάκωσης της επι¬ 
δότησης τόκων, όπως προκύπτουν από τους αρχικούς όρους εξόφλησης 
των ρυθμιζομένων δανείων. 

5. Η ΠΔ/ΤΕ 1270/1.4.88, όπως ισχύει, καταργείται. 

Η Πράξη αυτή να δημοσιευθεί στην Εφημερίδα της Κυβερνήσεως. 

Αθήνα, 10 Οκτωβρίου 1989 
Ο Διοικητής 
ΔΗΜ. ΧΑΛΙΚΙΑΣ 

Πράξη Διοικητή αριθ. 1625/17.10.89 

(Άρθρο 1 του Ν. 1266/82) 

Ορισμός μελών και γραμματέων των Επιτροπών που προβλέπονται 

στην ΠΔ/'ΓΕ 336/29.2.84, όπιυς ισχύει, για την άσκηση αρμοδιο¬ 
τήτων σύμφωνα με τις ίίιατάξεις του άρθρου 1 ταυΝ. 1266/1982. 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) Το άρθρο 1 του Ν. 1266/82 «όργανα ασκήσεως της νομισματι¬ 
κής, πιστωτικής και συναλλαγματικής πολιτικής και άλλες διατάξεις», 

β) την ΠΔ/ΤΕ 336/29.2.84, όπως ισχύει, σχετικά με τη σύσταση 
Επιτροπών στην Τράπεξα της Ελλάδος για την άσκηση αρμοδιοτήτων 
σύμφωνα με τις διατάξεις του άρθρου 1 του Ν. 1266/82, 

γ) τις ΠΔ/ΤΕ 338/29.2.84, όπως ισχύει, και 604/19.11.85, σχε¬ 
τικά με τον ορισμό μελών των ως άνω Επίτροπων, 

δ) το 701/9.10.89 (ΑΠ 2560) έγγραφο της Γενικής Επιθεώρησης 
Τραπεζών, αποφάσισε: 

Τροποποιούνται οι διατάξεις των ΠΔ/ΤΕ 338/29.2.84, όπως 
ισχύει, και 604/19.11.85 και ορίζονται οι πιό κάτω δικηγόροι και 
υπάλληλοι της Τράπεζας της Ελλάδος ως μέλη και γραμματείς των 
Επιτροπών που προβλέπονται στις πιό πάνω Πράξεις: 

1. Επιτροπή Συναλλάγματος. 

- Αναπληρώτρια του δικηγόρου της Επιτροπής Σωτηρίου Καλαμί- 
τση ορίζεται η Μαργαρίτα Γεωργουτσάκου, δικηγόρος της Διεύθυνσης 
Νομικών Υπηρεσιών. 

- Εμμανουήλ Γυπαράκης, Οικονομικός Εμπειρογνώμων της Διεύ¬ 
θυνσης Οικονομικών Μελετών. 

2. Πρωτοβάθμια Επιτροπή Ελέγχου Παραβάσεων Πιστωτικών Κα¬ 
νόνων Αθηνών. 

- Αναπληρώτρια της δικηγόρου της Επιτροπής Δήμητρας Καρακα- 
τσάνη ορίζεται η Μαρία Χρηστίδη, δικηγόρος της Διεύθυνσης Νομικών 
Υπηρεσιών. 

- Γραμματέας της Επιτροπής ορίζεται η Καλλιρόη Κανδηλώρου, 
Υπολογιστής Α και αναπληρώτρια της η Ζαχαρούλα Λίζου, Υπολογι¬ 
στής, υπάλληλοι της Διεύθυνσης Γενικής Επιθεώρησης Τραπεζών. 

Κατά τα λ.οιπά οι ΠΔ/ΤΕ 339/29.2.84, όπως ισχύει, και 604/ 
19.11.85 παραμένουν αμετάβλητες. 

Η Πράξη αυτή να δημοσιευθεί στην Εφημερίδα της Κυβερνήσεως. 

Αθήνα, 18 Οκτωβρίου 1989 
Ο Διοικητής 

ΔΗΜ. ΧΑΛ1Κ1ΛΣ 


(4) 

Πληρωμή στο εξωτερικό προμήθειας επί εγγυητικών επιστολών σε συ¬ 
νάλλαγμα θέμα 7 (Συνεδρίαση 430/18.9.89). 

ΤΡΑΠΕΖΑ ΤΗΣ ΕΛΛΑΔΟΣ 
Η ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ 
ΠΙΣΤΩΤΙΚΩΝ ΘΕΜΑΤΩΝ 
Αφού έλαβε υπόψη: 

α) Την απόφαση ΕΝΠΘ 410/7/16.1.89 με την οποία έχει επιτρα- 
πεί η καταβολή προμήθειας και λοιπών εξόδων σε συνάλλαγμα σε πι¬ 
στωτικά ιδρύματα του εξωτερικού για εγγυητικές επιστολές που εκδί¬ 
δουν και για το άνοιγμα ενεγγύων πιστώσεων κατ’ εντολή ελληνικών 
επιχειρήσεων προς κάλυψη της αξίας εισαγωγών τους με την προϋπό¬ 
θεση ότι η εισαγωγή διενεργείται σύμφωνα με τις σχετικές αποφάσεις 
του Υπουργού Εμπορίου. 

β) Τη σκοπιμότητα περαιτέρω διευκόλυνσης των ελληνικών επιχει¬ 
ρήσεων αποφάσισε: 

Να συμπληρώσει την απόφαση ΕΝΠΘ 410/7/16.1.89 και να κα¬ 
θορίσει ότι επιτρέπεται η καταβολή από τις τράπεζες που λειτουργούν 
στην Ελλάδα προμήθειας και λοιειών εξόδων σε συνάλλαγμα σε πιστω¬ 
τικά ιδρύμματα του εξεστερικού για εγγυητικές επιστολές που εκδίδουν 
κατ’ εντολή ελληνικών επιχειρήσεων προς κάλυψη υποχρεώσεών τους 
στο εξωτερικό. 

II απόφαση αυτή να δημοσιευθεί στην Εφημερίδα της Κυβερνήσεως. 

Ο ΠΡΟΕΔΡΟΣ ΤΑ ΜΕΛΗ Ο ΓΡΑΜΜΑΤΕΑΣ 
Ακριβές Αντίγραφο 
Αθήνα, 10 Οκτωβρίου 1989 
Ο Γραμματέας 
II. ΚΥΡΙΑΚΑΝΤΩΝΑΚΉΣ 

-♦- 

Α ΝΑΚΟΙΝΩΣΕΙ Σ 

( 5 ) 

Ανακοίνωση για τη θέση σε ισχύ του Πρωτοκόλλου υπ’ αριθ. 8 στη Σύμ¬ 
βαση για την προάσπιση των δικαιωμάτων του ανθρώπου και των 

θεμελιωδών ελευθεριών (Βιέννη, 19 Μαρτίου 1985). 

Το Υπουργείο Εξωτερικών ανακοινώνει ότι, στις 6 Σεπτεμβρίου 
1989, έλαβε χώρα στο Στρασβούργο η κατάθεση του εγγράφου επικυ- 
ρώσεως από τη χώρα μας του Πρωτοκόλλου υπ’ αριθ. 8 στη Σύμβαση 
για την προάσπιση των δικαιωμάτων του ανθρώπου και των θεμελιω¬ 
δών ελευθεριών, το οποίο υπογράφηκε στην Βιέννη στις 19 Μαρτίου 
1985. 

Το παραπάνω Πρωτόκολλο, το οποίο κυρώθηκε με τον υπ’ αριθ. 
1841/1989 Νόμο, ο οποίος δημοσιεύτηκε στο ΦΕΚ 94/Α’/ 
14.4.1989, θα τεθεί σε ισχύ, σύμφωνα με τη διάταξη του άρθρου 13 
αυτού, διεθνώς και ως προς τη χώρα μας, την 1η Ιανουάριου 1990. 
Αθήνα, 12 Οκτωβρίου 1989 
Με εντολή Υπουργού 

Ο Προϊστάμενος της Ειδικής Νομικής Υπηρεσίας 
Κ.Π. ΟΙΚΟΝΟΜΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




